

**E L Ő T E R J E S Z T É S**

***Eger, Iparos út (10540/25 hrsz.) ivóvíz gerincvezeték meghosszabbításának térítésmentes átadás-átvételére vonatkozó szándéknyilatkozat kiadására***

**Tisztelt Bizottság!**

A Mixersped Kft. (székhely: 3400 Mezőkövesd, Pacsirta út 6.; adószáma: 23068326-2-05; ügyvezető: Pető Sándor) beruházásában készült az Eger, Iparos út (10540/25 hrsz.) ivóvíz gerincvezeték meghosszabbítása és a kapcsolódó bekötővezetékek létesítése.

A beruházás teljesítése helye: Eger Megyei Jogú Város belterülete, Déli Iparterület, Iparos utca 10540/25, 10540/15, 10540/14 és 10540/18 hrsz.

Az ingatlanok vízellátása a közterületen található ivóvíz gerincvezetékről, a gerincvezeték meghosszabbításával valósult meg.

A beruházás eredményeként a 10540/15 hrsz., 10540/14 hrsz és a 10540/18 hrsz ingatlanok vízellátása biztosítottá vált.

A vízilétesítmény a Borsod-Abaúj-Zemplén Vármegyei Katasztrófavédelmi Igazgatóság Igazgató-Helyettesi Szervezet Katasztrófavédelmi Hatósági Osztályától 35500/2194/2024.ált. számon, 2024. szeptember 02-án kapott vízjogi létesítési engedélyt.

A vízi létesítmény bekerülési értéke: bruttó 9.394.050,-Ft.

Az ivóvíz gerincvezeték átvételéhez a műszaki és egyéb dokumentumokon (megvalósulási terv, beépített anyagok műbizonylatai, negatív bakteriológiai vizsgálat stb.) kívül a hatósági engedélyek (vízjogi létesítési és üzemeltetési engedély) megküldése is szükséges.

Jelenleg a vízjogi létesítési engedélyt megszerezte a beruházó, amely alapján az ivóvíz gerincvezetéket megépítette, és folyamatban van a vízjogi üzemeltetési (használatbavételi) engedélyeztetése.

Az Iparos úton korábban már megvalósult ivóvíz gerincvezeték az Önkormányzat tulajdonában és a Heves Megyei Vízmű Zrt. üzemeltetésében áll.

A Mixersped Kft. 2024. október 9-én kérelmet nyújtott be Eger MJV Önkormányzata részére, amelyben kérelmezte, hogy a megvalósult vízi létesítmény átvételére szándéknyilatkozatot adjon ki.

A szándéknyilatkozat kiadására a pályázati forrás elszámolásához van szüksége a Mixersped Kft-nek.

A rendelkezésre álló dokumentumok, illetve a Heves Megyei Vízművel és a beruházóval történt egyeztetés alapján a vízjogi üzemeltetési engedély megszerzését követően a vízilétesítmény átvételének nem lesz akadálya, amelyre tekintettel a Városüzemeltetési Iroda javasolja az átvételre vonatkozó szándéknyilatkozat kiadását.

Eger, 2024. október 09.

**Vágner Ákos**

polgármester

**Bizottsági döntés:**

**Eger Megyei Jogú Város Közgyűlése Urbanisztikai Bizottsága** **támogatja**, hogy a Mixersped Kft. kérelme alapján az Eger, Iparos út 10540/25 hrsz-on megvalósult ivóvíz gerincvezeték meghosszabbítására vonatkozóan szándéknyilatkozat kerüljön kiadásra a térítésmentes tulajdonba vételről.

Az ivóvíz gerincvezeték átvételének a feltétele, hogy a Mixersped Kft. az átvételhez szükséges műszaki és egyéb dokumentumokat, engedélyeket Eger MJV Önkormányzata részére benyújtsa, és azok a vonatkozó jogszabályokban meghatározott feltételeknek megfeleljenek és a Vagyonrendeletben meghatározott döntéshozó az átvétel részleteiről kifejezett döntést hozzon.

**Eger Megyei Jogú Város Közgyűlése Pénzügyi-, Gazdálkodási és Ügyrendi Bizottsága** az önkormányzat vagyonáról és a vagyongazdálkodásról szóló 33/2022 (XI.25) önkormányzati rendelet 6. § (3) bekezdés c) pontjában kapott felhatalmazás alapján a Közgyűlés által átruházott hatáskörében eljárva **dönt arról**, hogy a Mixersped Kft. kérelme alapján az Eger, Iparos út 10540/25 hrsz-on megvalósult ivóvíz gerincvezeték meghosszabbítására vonatkozóan szándéknyilatkozat kerüljön kiadásra a térítésmentes tulajdonba vételről.

Eger Megyei Jogú Város Közgyűlése Pénzügyi-, Gazdálkodási és Ügyrendi Bizottsága felhatalmazza Vágner Ákos Polgármestert a Szándéknyilatkozat aláírására.

Az ivóvíz gerincvezeték átvételének a feltétele, hogy a Mixersped Kft. az átvételhez szükséges műszaki és egyéb dokumentumokat, engedélyeket Eger MJV Önkormányzata részére benyújtsa, és azok a vonatkozó jogszabályokban meghatározott feltételeknek megfeleljenek és a Vagyonrendeletben meghatározott döntéshozó az átvétel részleteiről kifejezett döntést hozzon.

**Felelős:** Vágner Ákos polgármester

Lovász Imre irodavezető

Városüzemeltetési Iroda

**Határidő:** 2024. október 25.